PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ০৯ অক্টোবর, ২০২০
ভারতে সংক্রমিত চিকিৎসাধীনদের সংখ্যা হ্রাস অব্যাহত; এক মাস পর আবারও সংক্রমিত চিকিৎসাধীনের সংখ্যা ৯ লক্ষেরও কম হ’ল; পর পর ৩ সপ্তাহ ধরে নতুন সংক্রমিতের থেকে কোভিড মুক্ত হওয়ার সংখ্যা বেশি
দেশে সংক্রমিত চিকিৎসাধীনদের সংখ্যা ক্রমশ হ্রাস পাচ্ছে। এক মাস পর আবারও ৯ই সেপ্টেম্বরের হিসাব অনুসারে ৮ লক্ষ ৯৭ হাজার চিকিৎসাধীন সংক্রমিতের হিসাব পাওয়া গেছে। বর্তমানে যতজন সংক্রমিত হয়েছিলেন, তার ১২.৯৪ শতাংশ – ৮ লক্ষ ৯৩ হাজার ৫৯২ জন সংক্রমিত চিকিৎসাধীন। কোভিড মুক্ত হওয়ার হার ক্রমশ বৃদ্ধি পাচ্ছে। বর্তমানে ৫৯ লক্ষ ৬ হাজার ৬৯ জন সংক্রমণ মুক্ত হয়েছেন। চিকিৎসাধীন সংক্রমিতের থেকে ৫০ লক্ষ ১২ হাজার ৪৭৭ জনেরও বেশি কোভিড মুক্ত হয়েছেন। কোভিড মুক্তর হার ক্রমশ বৃদ্ধি পাচ্ছে। গত ২৪ ঘন্টায় ৭৮ হাজার ৩৬৫ জন সংক্রমণ মুক্ত হয়েছেন এবং নতুন করে ৭০ হাজার ৪৯৬ জন সংক্রমিত হয়েছেন। জাতীয় স্তরে সুস্থতার হার ৮৫.৫২ শতাংশ। পর পর ৩ সপ্তাহ ধরে নতুন সংক্রমণের থেকে বেশি সংখ্যক মানুষ কোভিড মুক্ত হচ্ছেন। এর ফলে, নতুন সংক্রমণের হার হ্রাস পাচ্ছে। সর্বাঙ্গীণভাবে টেস্ট, ট্র্যাক এবং সংক্রমিতের দ্রুত হাসপাতালে ভর্তির রাজ্য ও কেন্দ্রশাসিত অঞ্চলগুলির উদ্যোগের সঙ্গে কেন্দ্রের সাধারণ চিকিৎসা-পদ্ধতি মেনে চলার ফলে এই সুফল দেখা যাচ্ছে। মহারাষ্ট্র, কর্ণাটক, কেরল, অন্ধ্রপ্রদেশ, তামিলনাডু, উত্তর প্রদেশ, ওড়িষা, পশ্চিমবঙ্গ, দিল্লি এবং মধ্যপ্রদেশ – এই ১০টি রাজ্য ও কেন্দ্রশাসিত অঞ্চলের থেকে মোট কোভিড মুক্ত হওয়ার ৭৫ শতাংশ ঘটনা ঘটেছে। মহারাষ্ট্রে একদিনে ১৫ হাজার জন সংক্রমণ মুক্ত হয়েছেন। ১০টি রাজ্য ও কেন্দ্রশাসিত অঞ্চলে নতুন করে সংক্রমিতদের মধ্যে ৭৮ শতাংশের বাস। মহারাষ্ট্রে সর্বাধিক ১৩ হাজার এবং কর্ণাটকে ১০ হাজার জন নতুন করে সংক্রমিত হয়েছেন। গত ২৪ ঘন্টায় ৯৬৪ জনের মৃত্যুর খবর পাওয়া গেছে। এদের মধ্যে ৮২ শতাংশই ১০টি রাজ্য ও কেন্দ্রশাসিত অঞ্চলের। মোট মৃত্যুর ৩৭ শতাংশ অর্থাৎ ৩৫৮ জন মহারাষ্ট্রে মারা গেছেন। বিনোদন পার্ক এবং অন্যান্য যেসব জায়গায় সময় কাটাতে প্রচুর মানুষ জড়ো হন, সেখান থেকে যাতে সংক্রমণ না ছড়ায়, তার জন্য কেন্দ্রীয় স্বাস্থ্য ও পরিবার কল্যাণ মন্ত্রক সাধারণ পরিচালন পদ্ধতি ঘোষণা করেছে।
বিস্তারিত বিবরণের জন্য https://pib.gov.in/PressReleasePage.aspx?PRID=1662969 – এই লিঙ্কে ক্লিক করুন।
আইএফএস দিবসে প্রধানমন্ত্রীর ইন্ডিয়ান ফরেন সার্ভিস আধিকারিকদের শুভেচ্ছা
প্রধানমন্ত্রী শ্রী নরেন্দ্র মোদী আইএফএস দিবসে ইন্ডিয়ান ফরেন সার্ভিস আধিকারিকদের শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “আইএফএস দিবসে সকল ইন্ডিয়ান ফরেন সার্ভিস আধিকারিকদের শুভেচ্ছা জানাই। দেশের জন্য তাঁরা যে সেবা করছেন, আন্তর্জাতিক স্তরে যে ভাবে দেশের স্বার্থ রক্ষা করছেন, তা প্রশংসার দাবিদার। আমাদের নাগরিকদের এবং অন্যান্য দেশের নাগরিকদের বন্দে ভারত মিশন উদ্যোগ এবং অন্যান্য কোভিড সংক্রান্ত বিষয়ে তাঁরা যে ভাবে সাহায্য করেছেন, তা মনে রাখার মত। “
বিস্তারিত বিবরণের জন্য https://pib.gov.in/PressReleasePage.aspx?PRID=1662972 – এই লিঙ্কে ক্লিক করুন।
প্রধানমন্ত্রী আগামী ১১ই অক্টোবর এক ঐতিহাসিক অনুষ্ঠানে স্বামীত্ব প্রকল্পের আওতায় সম্পত্তির মালিকাধীন কার্ডের সরাসরি বিতরণ প্রক্রিয়ার সূচনা করবেন
প্রধানমন্ত্রী শ্রী নরেন্দ্র মোদী আগামী ১১ই অক্টোবর এক ঐতিহাসিক অনুষ্ঠানে ভিডিও কনফারেন্সের মাধ্যমে স্বামীত্ব প্রকল্পের আওতায় সম্পত্তি মালিকানাধীন কার্ড সরাসরি বিতরণ প্রক্রিয়ার সূচনা করবেন। এই সূচনার ফলে সম্পত্তির মালিক প্রায় ১ লক্ষ ব্যক্তি তাঁদের মোবাইল ফোনে এসএমএস – এর মাধ্যমে প্রেরিত লিঙ্কের সাহায্যের সম্পত্তির কার্ড ডাউনলোড করতে পারবেন। এরপর, সংশ্লিষ্ট রাজ্য সরকার সরাসরি কার্ড বিতরণ প্রক্রিয়া শুরু করবে। এর ফলে উত্তর প্রদেশের ৩৪৬, হরিয়ানার ২২১, মহারাষ্ট্রের ১০০, মধ্যপ্রদেশের ৪৪, উত্তরাখন্ডে ৫০ এবং কর্ণাটকের ২,অর্থাৎ ৬টি রাজ্যের ৭৬৩টি গ্রামের উপভোক্তাদের সুবিধা মিলবে। মহারাষ্ট্র বাদ দিয়ে এদিন সমস্ত রাজ্যের উপভোক্তারা সম্পত্তির মালিকানাধীন কার্ডের অনুলিপি গ্রহণ করবেন। এই পদক্ষেপ গ্রহণের ফলে উপভোক্তারা তাঁদের সম্পত্তির মালিকানাধীন কার্ডকে আর্থিক সম্পদ হিসেবে ব্যবহার করতে পারেন, ঋণ গ্রহণের ক্ষেত্রে সুবিধা মিলবে এবং গ্রামবাসীদের অন্যান্য আর্থিক সহায়তা প্রদান করারও সম্ভব হবে। এই প্রথম গ্রামের সম্পত্তির মালিক ১ লক্ষ ব্যক্তির সুবিধার্থে আধুনিক প্রযুক্তির সাহায্যে এই ধরণের বৃহত্তর কাজ চালানো হয়েছে। প্রধানমন্ত্রী এই অনুষ্ঠানে বেশ কিছু সময় সুবিধাভোগীদের সঙ্গে মতবিনিময় করবেন। অনুষ্ঠানে কেন্দ্রীয় পঞ্চায়েত মন্ত্রী উপস্থিত থাকবেন। অনুষ্ঠানটি শুরু হবে সকাল ১১টা থেকে।
বিস্তারিত বিবরণের জন্য https://pib.gov.in/PressReleasePage.aspx?PRID=1663022 – এই লিঙ্কে ক্লিক করুন।
কানাডায় ইনভেস্ট ইন্ডিয়া সম্মেলনে মূল ভাষণ দিয়েছেন প্রধানমন্ত্রী
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে কানাডায় অনুষ্ঠিত ইনভেস্ট ইন্ডিয়া সম্মেলনে মূল ভাষণ দিয়েছেন। প্রধানমন্ত্রী বলেছেন, রাজনৈতিক স্থিতাবস্থা, বিনিয়োগ ও ব্যবসা – বাণিজ্য বান্ধব নীতি, স্বচ্ছ প্রশাসন, দক্ষ মেধা সম্পন্ন শ্রমশক্তি এবং বৃহৎ বাজারের মতো বিনিয়োগের আকর্ষণ করার সব উপাদানই ভারতের রয়েছে। প্রাতিষ্ঠানিক বিনিয়োগকারী, উৎপাদক, উদ্ভাবন ব্যবস্থা ও পরিকাঠামো সংক্রান্ত সহায়ক সংস্থা – সকলেরই ভারতে সুযোগ রয়েছে বলে তিনি জানিয়েছেন। প্রধানমন্ত্রী বলেছেন, কোভিড পরবর্তী বিশ্বে ভারত দেখিয়েছে কিভাবে পরিস্থিতি স্বাভাবিক করে তোলা যায় এবং উৎপাদন, সরবরাহ শৃঙ্খলের মতো বিভিন্ন সমস্যার মোকাবিলা করে সমাধান ক্ষেত্র হিসেবে আত্মপ্রকাশ করা যায়। তিনি আরো জানান, বিভিন্ন বিঘ্ন সত্ত্বেও কয়েক দিনের মধ্যেই ৪০ কোটির বেশি কৃষক, মহিলা এবং দরিদ্র মানুষদের ব্যাঙ্ক অ্যাকাউন্টে সরাসরি টাকা পাঠানো গেছে। মহামারীর ফলে বিভিন্ন সমস্যার উত্তরণে সরকার কি কি ব্যবস্থা নিয়েছে, তিনি সেবিষয়েও জানিয়েছেন এবং এর মাধ্যমে গত কয়েক বছর ধরে যে প্রশাসনিক কাঠামো তৈরি করা হয়েছে, তার ক্ষমতাও প্রদর্শিত হয়েছে। প্রধানমন্ত্রী বলেছেন, সারা দেশে যখন কঠোরভাবে লকডাউন পালন করা হচ্ছিল, ভারত সেই সময়ে প্রায় ১২০টি দেশে ওষুধ সরবরাহ করে বিশ্বের ওষুধ প্রস্তুতকারক কেন্দ্রে পরিণত হয়েছে। তিনি জানান, এবছরের মার্চ থেকে জুন মাসের মধ্যে ২৩ শতাংশ বেশি কৃষিপণ্য রপ্তানি হয়েছে। মহামারীর আগে ভারতে পিপিই কিট তৈরি করা হতো না, অথচ বর্তমানে প্রতি মাসে লক্ষ লক্ষ পিপিই কিট তৈরি করা হচ্ছে এবং রপ্তানিও করা হচ্ছে। কোভিড -১৯ এর টিকা উৎপাদন করে সারা বিশ্বকে সাহায্য করার বিষয়ে ভারত অঙ্গীকারবদ্ধ।
বিস্তারিত বিবরণের জন্য https://pib.gov.in/PressReleasePage.aspx?PRID=1662857 – এই লিঙ্কে ক্লিক করুন।
কানাডাতে অনুষ্ঠিত ইনভেস্ট ইন্ডিয়া সম্মেলনে প্রধানমন্ত্রীর মূল ভাষণ
বিস্তারিত বিবরণের জন্য https://pib.gov.in/PressReleasePage.aspx?PRID=1662852 – এই লিঙ্কে ক্লিক করুন।
ভারতের নির্বাচন কমিশন রাজনৈতিক দলগুলির নাম নিবন্ধীকরণের জন্য বিজ্ঞপ্তি প্রকাশের সময় সীমায় ছাড় দিয়েছে
ভারতের নির্বাচন কমিশন রাজনৈতিক দলগুলির নাম নথিভুক্তি করণের সময়সীমায় ছাড় দিয়েছে এবং বিজ্ঞপ্তি প্রকাশের সময় ৩০ দিন থেকে কমিয়ে ৭ দিন করা হয়েছে। যে সমস্ত রাজনৈতিক দল ৭ই অক্টোবরের বা তার আগে বিজ্ঞপ্তি প্রকাশ করেছে, তাদের জন্য এই নিয়ম কার্যকর হবে। ৭ই অক্টোবরের আগে যে সমস্ত রাজনৈতিক দল ৭ দিনেরও কম সময়ে বিজ্ঞপ্তি প্রকাশ্যে এনেছে, তারা সহ সমস্ত রাজনৈতিক দলের যদি কোনও আপত্তি থেকে থাকে, তবে তারা আগামী ১০ই অক্টোবর অথবা ৩০ দিনের সময়সীমা শেষ হচ্ছে  বিকেল সাড়ে পাঁচটার মধ্যে তাদের সর্বশেষ তথ্য জমা দিতে পারবে।
বিস্তারিত বিবরণের জন্য https://pib.gov.in/PressReleasePage.aspx?PRID=1662963 – এই লিঙ্কে ক্লিক করুন।
লকডাউন পরবর্তী সময়ে ভারতীয় তীরন্দাজরা অনুশীলন প্রস্তুতি ব্যবস্থাপনা দেখে সন্তোষ প্রকাশ করেছেন
করোনা সংক্রমণের জেরে লকডাউনের কারণে ভারতীয় অলিম্পিক ক্রীড়াবিদদের অনুশীলন বন্ধ হয়ে যায়। লকডাউন প্রত্যাহারের পর ভারতীয় পুরুষ ও মহিলা তীরন্দাজরা ফের পুণের সেনা ক্রীড়া প্রতিষ্ঠানে অনুশীলনে অংশ নিতে শুরু করেছেন। গত ২৫শে অগাস্ট থেকে তীরন্দাজী দলের শিবিরটি শুরু হয়েছে। এই প্রশিক্ষণে ফিরে আসতে পেরে তীরন্দাজরা সন্তোষ প্রকাশ করেছেন।
বিস্তারিত বিবরণের জন্য https://pib.gov.in/PressReleasePage.aspx?PRID=1663086 – এই লিঙ্কে ক্লিক করুন।
কোভিড-19 সঙ্কটকালেও কেন্দ্রীয় সড়ক পরিবহন এবং মহাসড়ক মন্ত্রক প্রতিদিন ২১.৬০ কিলোমিটার হারে সড়ক নির্মাণ করেছে। ২০২০-২১ বছরের প্রথম ছয় মাসে ৩৯৫১ কিলোমিটার সড়ক নির্মাণ করেছে মন্ত্রক
সড়ক পরিবহন এবং মহাসড়ক মন্ত্রক, ২০২০-২১ অর্থ বছরের প্রথম ছয় মাসে, দেশজুড়ে ৩৯৫১ কিলোমিটার সড়ক নির্মাণ সফলভাবে সম্পন্ন করেছে। কোভিড-19 সঙ্কটকালেও মন্ত্রক,প্রতিদিন ২১.৬০ কিলোমিটার হারের গতিতে সড়ক নির্মাণ করতে সক্ষম হয়েছে। চলতি অর্থবছরে,মন্ত্রক ১১,০০০ কিলোমিটার সড়ক নির্মাণের লক্ষ্যমাত্রা নিয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1662982 – এই লিঙ্কে ক্লিক করুন।
শ্রম ব্যুরো সমীক্ষায় গঠিত বিশেষজ্ঞ গোষ্ঠীর প্রথম বৈঠকে কেন্দ্রীয় শ্রম মন্ত্রীর ভাষণ
কেন্দ্রীয় শ্রম ও কর্মসংস্থান দপ্তরের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ কুমার গাঙ্গোয়ার গতকাল শ্রম ব্যুরো সমীক্ষায় গঠিত বিশেষজ্ঞ গোষ্ঠীর প্রথম বৈঠকে বক্তব্য রাখেন। বিশিষ্ট অর্থনীতিবিদ পরিসংখ্যানবিদ এবং সরকারি কর্মীদের সমন্বয়ে এই বিশেষজ্ঞ কমিটি গঠন হয়েছে ৩ বছরের জন্য। মূলত, এই গোষ্ঠী পরিযায়ী, পেশাদারী সংস্থা এবং অভ্যন্তরীণ কর্মসংস্থান ও অন্যান্য বিষয়ে সমীক্ষা চালানোর কাজে শ্রম ব্যুরো-কে প্রযুক্তিগতভাবে সাহায্য প্রদান করবে। মহামারীর সময় বহু পরিযায়ী শ্রমিক সমস্যার মুখোমুখী হয়েছেন। এ বিষয়ে উদ্বেগ প্রকাশ করে কেন্দ্রীয় মন্ত্রী বলেন, পরিযায়ী শ্রমিকদের সম্পর্কে সুনির্দিষ্ট তথ্য সংগ্রহ করা প্রয়োজন। কারণ, তাঁদের কর্মসংস্থানের সুযোগ করে দিতে আগামী দিনে এই তথ্য বিশেষ সাহায্য করবে।
বিস্তারিত বিবরণের জন্য https://pib.gov.in/PressReleasePage.aspx?PRID=1663173 – এই লিঙ্কে ক্লিক করুন।
পিআইবি’র আঞ্চলিক কার্যালয় থেকে প্রাপ্ত তথ্য
• কেরল : রাজ্যে কোভিড-১৯ সংক্রমণের হার ১৪ থেকে কমে ৮ শতাংশ হয়েছে। গতকাল নতুন করে ৫ হাজার ৪৪৫ জনের করোনা সংক্রমণের খবর পাওয়া গেছে। সুস্থ হয়েছেন ৭ হাজার ৩ জন। এ পর্যন্ত ৯০ হাজার ৫৭৯ জন চিকিৎসাধীন রয়েছেন এবং ২ লক্ষ ৭১ হাজার মানুষ পর্যবেক্ষণের আওতায় রয়েছেন।
• তামিলনাডু : বহু পরিযায়ী শ্রমিক পুনরায় রাজ্যে ফিরে আসতে শুরু করেছেন। করোনা সংক্রমণের শুরুর দিকে লকডাউনের সময় প্রায় ২ লক্ষ পরিযায়ী শ্রমিক, যাঁরা ঘরে ফিরে গিয়েছিলেন, তাঁদের মধ্য থেকে পুনরায় ৪৭ হাজার শ্রমিক কোয়েম্বাটোর জেলায় ফিরে এসেছেন। সংক্রমণ প্রতিরোধে সরকার একাধিক পদক্ষেপ গ্রহণ করেছে।
• কর্ণাটক : ব্যাঙ্গালোর শহরাঞ্চলে গতকাল ৫ হাজার ১২১ জনের করোনায় সংক্রমিত হয়েছেন। রাজ্যের বিরোধী দলনেতা কোভিড পরিস্থিতি যতদিন না পর্যন্ত নিয়ন্ত্রণে আসে, ততদিন বিদ্যালয় বন্ধ রাখার জন্য রাজ্যের শিক্ষা মন্ত্রীকে চিঠিয়ে দিয়েছেন। কোভিড-১৯ এর কারণে চলতি শিক্ষাবর্ষে কোনও পরীক্ষা সম্পন্ন না করার জন্য কর্ণাটক রাজ্য কমিশন প্রাথমিক শিক্ষা দপ্তরকে চিঠি লিখেছে।
• অন্ধ্রপ্রদেশ : মাস্ক ব্যবহার, শারীরিক দূরত্ব বজায় রাখা, হাত ধোওয়া – এই তিনটি বিষয়ের ওপর সরকার বিশেষ জোর দিয়েছে। রাজ্যে অবস্থিত রাষ্ট্রায়ত্ত সংস্থাগুলিকে সঙ্গে নিয়ে সংক্রমণ প্রতিরোধে শপথ বাক্য পাঠ করানো ব্যবস্থা করা হয়েছে। টিডিপি সভাপতি এন চন্দ্রবাবু নাইডু জানিয়েছেন, রাজ্যে করোনার দ্বিতীয় ঢেউ আটকাতে এবং সাধারণ মানুষকে সুরক্ষিত রাখতে আরও বেশি কার্যকরি পদক্ষেপ গ্রহণ করা প্রয়োজন।
• তেলেঙ্গানা : গত ২৪ ঘন্টায় ১ হাজার ৮৯১ জন নতুন করে করোনায় সংক্রমিত হয়েছেন। আরোগ্য লাভ করেছেন ১ হাজার ৮৭৮ জন। মারা গেছেন ৭ জন।
• মহারাষ্ট্র : বৃহন মুম্বাই মিউনিসিপ্যাল কর্পোরেশন এবং গুগল যৌথভাবে শহরে কন্টেনমেন্ট জোন সুনির্দিষ্টকরণে গুগল ম্যাপে তুলে ধরেছে। কোভিড-১৯ সংক্রমণ প্রতিরোধে সাধারণ মানুষের কাছে জনআন্দোলনের বার্তা পৌঁছে দিতে এবং সচেতন করে তুলতে মুম্বাইয়ের বিখ্যাত কালো ও হলুদ ট্যাক্সির ড্রাইভাররা এগিয়ে এসেছেন। তাঁরা প্যামপ্লেটের মাধ্যমে প্রচার চালাচ্ছেন।
• গুজরাট : বেসকারি পরীক্ষাগারগুলিকে র্যা পিড অ্যান্টিবডি টেস্ট করার অনুমতি দেওয়া হয়েছে। রাজ্য সরকার ইএলআইএসএ এবং ইএলআইএ অ্যান্টিবডি টেস্ট করার জন্য বেসরকারি পরীক্ষাগারগুলিকে অনুমতি দেওয়ার সিদ্ধান্ত নিয়েছে।
• মধ্যপ্রদেশ : কেন্দ্রীয় স্বরাষ্ট্র মন্ত্রকের জারি করা কোভিড-১৯ সংক্রান্ত নির্দেশিকা অনুসারে, রাজ্য সরকার রাজনৈতিক সভায় ১০০ জনেরও বেশি মানুষের বেশি জমায়েতে ছাড় দিয়েছে। তবে, শারীরিক দূরত্ব বজায় রাখা বাধ্যতামূলক করা হয়েছে।
• ছত্তিশগড় : অন্য রাজ্য থেকে এ রাজ্যে আসা কোনও ব্যক্তি কোয়ারেন্টাইনের বাধ্যবাধতার নিয়ম বাতিল করা হয়েছে। সংক্রমণ ছড়িয়ে পড়ার কারণে বর্তমান পরিস্থিতি বিচার করে রাজ্য সরকার বিদ্যালয় না খোলার সিদ্ধান্ত নিয়েছে। পয়লা নভেম্বর রাজ্য প্রতিষ্ঠা দিবস অনুষ্ঠান বাতিল করা হয়েছে।
• আসাম : গতকাল ১ হাজার ১৮৮ জন নতুন করে করোনায় সংক্রমিত হয়েছেন। ২ হাজার ১৯৮ জন রোগী করোনা থেকে আরোগ্য লাভ করেছেন। এ রাজ্যে মোট আক্রান্তের সংখ্যা বেড়ে হয়েছে ১ লক্ষ ৯১ হাজার ৩৯৭। মৃত্যু হয়েছে ৭৯৪ জনের।
• মেঘালয় : মোট সংক্রমিত রোগীর সংখ্যা ২ হাজার ৩৬৯ জন। সুস্থ হয়েছেন ৪ হাজার ৮৩২ জন।
• নাগাল্যান্ড : আরও ২১ জন করোনায় সংক্রমিত হয়েছেন।
CG/SS/SB
(Visitor Counter : 230